KISKŐRÖS VÁROS POLGÁRMESTERE
ELŐTERJEZTÉS

(a Képviselő-testület 2010. június 9-i rendkívüli ülésére)
TÁRGY: PÁLYÁZAT BENYÚJTÁSA AZ AGRÁRMARKETING CENTRUM PÁLYÁZATI 
                FELHÍVÁSÁRA

Az Agrármarketing Centrum pályázati felhívást tett közzé a 2010. évi közösségi agrármarketing program keretében a Kiskőrösi Szüret 2010. szeptember 3-5. támogatására.

A támogatás célja kiállítási megjelenés biztosítása hagyományosan magyar és régiós termékek számára, illetve ezen termékek megismertetése, kóstoltatása.

Támogatásban részesíthető tevékenységek:
· 12 db kiállítói faház építése,víz, ára bekötéssel, ezek üzemeltetése, bontása, ebből 1 faház biztosítása az AMC részére, melyben információs standot üzemeltet;

· Hagyományosan magyar és régiós termékek bemutatása, kóstoltatása árusítása;

· Az AMC támogatói státuszának megjelenítése a rendezvényen és a rendezvényre készült promóciós anyagokon;
· Egyéb szervezéssel járó költségek; ( WC, őrzés, szemétszállítás, műszaki ügyelet,)

· Gasztronómiai bemutató, verseny alapanyagainak, eszközeinek, díjainak támogatása.
A támogatás jellege és mértéke: vissza nem térítendő, 100 %-os támogatás, a forrás mértéke 2.400.000.-Ft.

Ahhoz, hogy a város legjelentősebb rendezvénye idén is színvonalas, a szakmai és kulturális követelményeknek megfelelően valósuljon meg, szükséges pályázati források bevonása, mivel a teljes költség biztosítása a költségvetési források mértékét meghaladja.
Az önkormányzat a pályázati kiírásban foglaltakat teljesíteni tudja és megfelel az abban foglalt kritériumoknak.
A fentiek alapján javaslom, hogy a Képviselő-testület 2.400.000.-Ft vissza nem térítendő támogatásra nyújtson be pályázatot az Agrármarketing Centrum által kiírt pályázati felhívásra.

Kiskőrös, 2010. június 04.

                                                                                                                                   Domonyi László sk.

                                                                                                                                      Polgármester

HATÁROZAT-TERVEZET
1. A Képviselő-testület egyetért azzal, hogy Kiskőrös Város Önkormányzata 2.400.000.-Ft vissza nem térítendő támogatásra pályázatot nyújtson be az Agrármarketing Centrum által a 2010. évi közösségi agrármarketing program keretében kiírt „Kiskőrösi Szüret 2010. szeptember 3-5.” támogatására.
2. A Képviselő-testület felhatalmazza a polgármestert, hogy a pályázat benyújtásával kapcsolatos intézkedéseket tegye meg.

Felelős:         polgármester
Határidő:     2010. június 11.

